CELEX: 62018CB0438
Language: el
Date: 2019-07-15 00:00:00
Title: Υπόθεση C-438/18: Διάταξη του Δικαστηρίου (όγδοο τμήμα) της 15ης Ιουλίου 2019 [αίτηση του Tribunal Arbitral Tributário (Centro de Arbitragem Administrativa — CAAD) (Πορτογαλία) για την έκδοση προδικαστικής αποφάσεως] — Galeria Parque Nascente-Exploração de Espaços Comerciais SA κατά Autoridade Tributária e Aduaneira (Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Κοινό φορολογικό καθεστώς το εφαρμοστέο στις συγχωνεύσεις, διασπάσεις, μερικές διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών — Οδηγία 90/434/ΕΟΚ — Άρθρα 4 και 11 — Οδηγία 2009/133/ΕΚ — Άρθρα 4 και 15 — «Αντίστροφη» συγχώνευση — Φορολογικό καθεστώς το οποίο, στο πλαίσιο «αντίστροφης» συγχώνευσης, έχει ως αποτέλεσμα τα έξοδα στα οποία υποβλήθηκε η μητρική εταιρία, σε σχέση με δάνειο που συνήψε για την αγορά μετοχών της θυγατρικής που την απορροφά, και τα οποία εκπίπτουν από τον φόρο για την εν λόγω μητρική εταιρία, να θεωρούνται ότι δεν εκπίπτουν για τη θυγατρική)

23.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/20
            
         
      Διάταξη του Δικαστηρίου (όγδοο τμήμα) της 15ης Ιουλίου 2019 [αίτηση του Tribunal Arbitral Tributário (Centro de Arbitragem Administrativa — CAAD) (Πορτογαλία) για την έκδοση προδικαστικής αποφάσεως] — Galeria Parque Nascente-Exploração de Espaços Comerciais SA κατά Autoridade Tributária e Aduaneira
      (Υπόθεση C-438/18) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Κοινό φορολογικό καθεστώς το εφαρμοστέο στις συγχωνεύσεις, διασπάσεις, μερικές διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών - Οδηγία 90/434/ΕΟΚ - Άρθρα 4 και 11 - Οδηγία 2009/133/ΕΚ - Άρθρα 4 και 15 - «Αντίστροφη» συγχώνευση - Φορολογικό καθεστώς το οποίο, στο πλαίσιο «αντίστροφης» συγχώνευσης, έχει ως αποτέλεσμα τα έξοδα στα οποία υποβλήθηκε η μητρική εταιρία, σε σχέση με δάνειο που συνήψε για την αγορά μετοχών της θυγατρικής που την απορροφά, και τα οποία εκπίπτουν από τον φόρο για την εν λόγω μητρική εταιρία, να θεωρούνται ότι δεν εκπίπτουν για τη θυγατρική)
      (2019/C 319/22)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Arbitral Tributário (Centro de Arbitragem Administrativa — CAAD)
      
         Διάδικοι στην υπόθεση της κύριας δίκης
      
      Galeria Parque Nascente-Exploração de Espaços Comerciais SA
      κατά
      Autoridade Tributária e Aduaneira
      
         Διατακτικό
      
      Η οδηγία 90/434/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών, καθώς και με τη μεταφορά της καταστατικής έδρας μιας SE ή μιας SCE από ένα κράτος μέλος σε άλλο, όπως τροποποιήθηκε με την οδηγία 2006/98/ΕΚ του Συμβουλίου, της 20ής Νοεμβρίου 2006, έχει την έννοια ότι δεν αντιτίθεται σε εθνική νομοθεσία, όπως η επίμαχη στην υπόθεση της κύριας δίκης, η οποία έχει ως αποτέλεσμα να μην θεωρούνται, για την απορροφώσα εταιρία, εκπίπτοντα από τον φόρο τα έξοδα εκείνα, τα οποία, για την απορροφώμενη εταιρία, εξέπιπταν από τον φόρο πριν από τη συγχώνευση των εν λόγω εταιριών και τα οποία θα εξέπιπταν εάν δεν είχε πραγματοποιηθεί η συγχώνευση αυτή.
      
         (1)  ΕΕ C 319 της 10.9.2018.